Međunarodni aerodrom Johan Adolf Pengel

Internacionalni aerodrom Johan Adolf Pengel (engleski: Johan Adolf Pengel International Airport) (IATA: PBM, ICAO: SMJP) poznat kao Aerodrom Paramaribo-Zanderij je glavni surinamski aerodrom koji se nalazi u selu Zanderij, udaljen 45 km od južno od glavnog grada Paramariba. Historija Prije Drugog svjetskog rata Zanderij je bio jedan od aerodroma koji je koristila američka avio-kompanija Pan American World Airways. Nakon što je Treći Reich okupirao Nizozemsku 1940. godine, Sjedinjene Američke Države su od nizozemske vlade u egzilu u Londonu dobile prava na vojnu bazu u tom aerodromu. Prve američke snage stigle su na aerodrom 30. novembra 1941. i proširile objekte da postane transportna baza za slanje zaliha iz programa Zakona o zajmu i najmu u Ujedinjeno Kraljevstvo rutama preko sigurnijeg južnog Atlantika. Ulaskom Sjedinjenih Američkih Država u rat u decembru 1941., važnost aerodroma Zanderij je drastično porasla, jer je postao glavna transportna baza na južnoatlantskoj ruti. Iz Zanderija se transportirao Ratni materijal i trupe do aerodroma Freetown u Sierra Leone i dalje do europskih i afričkih frontova. Pored tog aerodrom su koristile protupodmorničke patrole da izviđaju karipske i južnoameričke obale. Nakon stjecanja nezavisnosti aerodrom je 1989. dobio ime po bivšem političaru i premijeru Surinama Johanu Adolfu Pengelu (1916.-1970) Reference Vanjske veze Johan Adolf Pengel International Airport (en)